rejauldu/bengali-wikipedia huggingface dataset:
ব্রিটিশ ভার্জিন দ্বীপপুঞ্জ প্রথম অলিম্পিক গেমসে অংশগ্রহণ করে ১৯৮৪ সালে, এবং তারপর থেকে প্রত্যেক গ্রীষ্মকালীন অলিম্পিকে প্রতিদ্বন্দ্বিতা করে আসলেও এখন পর্যন্ত কোন পদক অর্জন করতে পারেনি।  শীতকালীন অলিম্পিক গেমসে ব্রিটিশ ভার্জিন দ্বীপপুঞ্জ ১৯৮৪ সালে অংশগ্রহণ করলেওও ১৯৮৮ থেকে ২০১০ গেমস পর্যন্ত অংশগ্রহণ করেনি। তবে রাশিয়ার সোচিতে অনুষ্ঠিত ২০১৪ শীতকালীন গেমসে পুনরায় ফিরে আসে।   পদক তালিকা   গ্রীষ্মকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ৯   ০  ০  ০  ০  –   ৩   ০  ০  ০  ০  –   ৪   ০  ০  ০  ০  –   ৭   ০  ০  ০  ০  –   ১   ০  ০  ০  ০  –   ১   ০  ০  ০  ০  –   ২  ০  ০  ০  ০  –   ২  ০  ০  ০  ০  – সর্বমোট  ০  ০  ০  ০  –   শীতকালীন গেমস অনুযায়ী পদক  গেমসক্রীড়াবিদ স্বর্ণ রৌপ্য ব্রোঞ্জ মোটঅব.   ১  ০  ০  ০  ০  – ১৯৮৮–২০১০  অংশগ্রহণ করেনি    ১  ০  ০  ০  ০  – সর্বমোট  ০  ০  ০  ০  –   বহিঃসংযোগ
ত্রিপুরা রাজ্য নির্বাচন কমিশন হল ভারতের ত্রিপুরা রাজ্যে গঠিত একটি স্বায়ত্তশাসিত এবং সংবিধিবদ্ধ সংস্থা যারা নির্বাচন অবাধ, সুষ্ঠু এবং নিরপেক্ষভাবে অনুষ্ঠিত করে। অনুচ্ছেদ 243K এবং 243 ZA এবং অনুচ্ছেদ ৩২৪ অনুসারে বিধান সহ ভারতের সংবিধান রাজ্য নির্বাচন কমিশনগুলির ক্ষমতা সৃষ্টি এবং সুরক্ষা নিশ্চিত করে৷ ত্রিপুরা রাজ্য নির্বাচন কমিশন পৌরসভা, মিউনিসিপ্যাল কর্পোরেশন, পঞ্চায়েত এবং ভারতের নির্বাচন কমিশন দ্বারা নির্দিষ্ট অন্য যেকোনও শহুরে স্থানীয় সংস্থাগুলির নির্বাচন পরিচালনার জন্য দায়বদ্ধ৷ ত্রিপুরার রাজ্যপাল কর্তৃক ত্রিপুরার রাজ্য নির্বাচন কমিশনার নিযুক্ত হন।   ইতিহাস এবং প্রশাসন   ভারতের নির্বাচন কমিশনের ক্ষমতার অনুরূপ রাজ্যের জন্য ১৯৫০ সালে রাজ্য স্তরের নির্বাচন তত্ত্বাবধানের জন্য ত্রিপুরা রাজ্য নির্বাচন কমিশন গঠিত হয়েছিল। ত্রিপুরা রাজ্য নির্বাচন কমিশনার ত্রিপুরার রাজ্যপাল কর্তৃক নিযুক্ত হন। পদের স্বায়ত্তশাসন নিশ্চিত করার জন্য রাজ্য নির্বাচন কমিশনারকে হাইকোর্টের বিচারকের জন্য উল্লিখিত কারণ ও পদ্ধতি ছাড়া পদ থেকে অপসারণ করা যাবে না।   তথ্যসূত্র    বহিস্থ সংযোগ   অফিসিয়াল ওয়েবসাইট  অফিসিয়াল ওয়েবসাইট  বিষয়শ্রেণী:ভারতের রাজ্য নির্বাচন কমিশনার বিষয়শ্রেণী:ত্রিপুরায় স্থানীয় নির্বাচন
thumb|right|400px|বৈশ্বিক তথ্য সংগ্রহের ক্ষমতা বৃদ্ধি এবং ডিজিটাইজেশন  বড় উপাত্ত বা বিগ ডেটা () হচ্ছে ডাটা সেট যা এতই বৃহদাকার এবং জটিল যে গতানুগতিক ডাটা প্রক্রিয়াকরণ অ্যাপ্লিকেশন সফ্টওয়্যার মোকাবেলা করার জন্য যা অনুপযুক্ত। বিগ ডাটা চ্যালেঞ্জের মধ্যে অন্তর্ভুক্ত হচ্ছে ডাটা ক্যাপচারিং, কম্পিউটার মেমরি, তথ্য সংরক্ষণ, তথ্য বিশ্লেষণ, সার্চ, শেয়ারিং, স্থানান্তর, কল্পনা, জিজ্ঞাসা, হালনাগাদ করা এনং তথ্য গোপনীয়তা। বিগ ডাটার ৫ টি মাত্রা রয়েছেঃ আয়তন, বিভিন্নতা, বেগ এবং সম্প্রতি যোগকৃত ভারসাম্য এবং মান।  বড় উপাত্ত শব্দটির বর্তমান ব্যবহার ভবিষ্যদ্বাণীমূলক বিশ্লেষণ, ব্যবহারকারীর আচরণ বিশ্লেষণ, বা কিছু অন্যান্য উন্নত উপাত্ত বিশ্লেষণ পদ্ধতির ব্যবহারকে নির্দেশ করে যা বড় উপাত্ত থেকে মান নিষ্কাশন করে, এবং খুব কমই ডাটা সেটের একটি নির্দিষ্ট আকারের ব্যবহার কে নির্দেশ করে। "কোন সন্দেহ নেই যে এখন যে পরিমাণ তথ্য পাওয়া যাচ্ছে তা সত্যিই বড়, কিন্তু এটা এই নতুন ডাটা বাস্তুতন্ত্রের সবচেয়ে প্রাসঙ্গিক বৈশিষ্ট্য নয়।" ডাটা সেট বিশ্লেষণ "ব্যবসায়িক প্রবণতা চিহ্নিত করা, রোগ প্রতিরোধ, অপরাধ মোকাবেলা ইত্যাদি" এর সাথে নতুন সম্পর্ক খুঁজে পেতে পারে। বিজ্ঞানী, ব্যবসায়িক নির্বাহী, চিকিৎসক, বিজ্ঞাপন এবং সরকার নিয়মিত ইন্টারনেট অনুসন্ধান, ফিনটেক, হেল্থকেয়ার অ্যানালিটিক্স, ভৌগোলিক তথ্য ব্যবস্থা, শহুরে ইনফরমেটিক্স এবং ব্যবসায়িক ইনফরমেটিক্স সহ বৃহৎ ডাটা সেট সঙ্গে সমস্যা পূরণ করে। বিজ্ঞানীরা ই-সায়েন্স কাজের সীমাবদ্ধতার সম্মুখীন হন, যার মধ্যে রয়েছে আবহাওয়া, জিনোমিক্স, কানেক্টোমিক্স, জটিল পদার্থবিজ্ঞান সিমুলেশন, জীববিজ্ঞান, এবং পরিবেশ গত গবেষণা।  মোবাইল ডিভাইস, সস্তা এবং অসংখ্য তথ্য-সংবেদনশীল ইন্টারনেট, এরিয়াল (রিমোট সেন্সিং), সফটওয়্যার লগ, ক্যামেরা, মাইক্রোফোন, রেডিও-ফ্রিকোয়েন্সি আইডেন্টিফিকেশন (আরএফআইডি) রিডার এবং ওয়্যারলেস সেন্সর নেটওয়ার্কের মতো ডিভাইসের মাধ্যমে ডেটা সংগ্রহের আকার ও সংখ্যা দ্রুত বৃদ্ধি পেয়েছে। তথ্য সঞ্চয়ের জন্য বিশ্বের প্রযুক্তিগত সক্ষমতা ১৯৮০-এর দশকের পর থেকে প্রতি ৪০ মাসে প্রায় দ্বিগুণ হয়েছে; ২০১২ এর হিসাবে, প্রতিদিন ২.৫ এক্সাবাইট (2.5× বাইট) ডাটা উৎপাদিত হয়।  তথ্যসূত্র  বিষয়শ্রেণী:উপাত্ত ব্যবস্থাপনা বিষয়শ্রেণী:বিগ ডাটা বিষয়শ্রেণী:বৃহৎ উপাত্ত বিষয়শ্রেণী:প্রযুক্তি পূর্বাভাস বিষয়শ্রেণী:উপাত্ত বিশ্লেষণ বিষয়শ্রেণী:ডেটাবেজ
থাবর () হলো ইসলামি প্রেতাত্মাবিদ্যায় ইবলিশের পাঁচ পুত্রের মধ্যে একজন, যার কথা মুসলিম ইবনে আল-হাজ্জাজ উল্লেখ করেন।Peter J. Awn, Shayṭān-er Biyog o Mukti: Sufi Monobiggyane Iblis, BRILL, ১৯৮৩, পৃষ্ঠা ৫৮,  সে এমন একজন শয়তান যে বিপর্যয় ও ক্ষতি সাধন করে।Patrick Hughes ও Thomas Patrick Hughes, ইসলামের অভিধান, Asian Educational Services, ১৯৯৫, পাতাসমূহ ১৩৫,  তার চার ভাইয়ের নাম হলো: আওয়ার (اعور অথবা لأعوار), যালামবুর (زلنبور), সুত (مسوط) এবং দাসিম (داسم)। প্রত্যেকেই একটি নির্দিষ্ট মনস্তাত্ত্বিক কাজের সাথে যুক্ত, যা তারা মানুষের আধ্যাত্মিক বিকাশকে বাধাগ্রস্ত করার জন্য উৎসাহিত করার চেষ্টা করে।পিটার জে. অন, শয়তানের ট্র্যাজেডি ও মুক্তি: সুফি মনোবিজ্ঞানে ইবলিস, ব্রিল, ১৯৮৩, পৃষ্ঠা ৫৮,  তথ্যসূত্র  বিষয়শ্রেণী:অপদেবতা বিষয়শ্রেণী:ইসলামে শয়তান
ফাতায়ের (;  ) হলো একটি মাংসের পাই। এছাড়াও এটি পালং শাক অথবা পনির—যেমন ফেটা বা আককাবি—দিয়ে ভর্তি করা যায়। এগুলি আরব এবং লেভান্টাইন রন্ধনশৈলীর অংশ। এগুলি লেবানন, সিরিয়া, প্যালেস্টাইন, জর্ডান, ইরাক, মিশর, কুয়েত, সৌদি আরব, এবং ইয়েমেন-এ খাওয়া হয়। ফাতায়ের আর্জেন্টিনাতেও জনপ্রিয়। সেখানে এগুলোকে এম্পানাদার একটি ধরন হিসেবে বিবেচনা করা হয় এবং ব্রাজিলে এগুলো বদ্ধ সফিহা নামে পরিচিত।   আরও দেখুন   কারি পাফ সফিহা এম্পানাদা সমোসা লাহমাজুন  উচপুচমাক বোরেক চেবুরেকি বুগাতসা পোগাচা  বানিৎসা খাচাপুরি কনিশ কান্তিক পিরোগি  পিরোজকি স্পানাকোপিটা হামানতাশ সামসা পাস্টি   তথ্যসূত্র   বিষয়শ্রেণী:আরব রন্ধনশৈলী বিষয়শ্রেণী:মিশরীয় রন্ধনশৈলী বিষয়শ্রেণী:ইরাকি রন্ধনশৈলী বিষয়শ্রেণী:কুয়েতি রন্ধনশৈলী বিষয়শ্রেণী:ফিলিস্তিনি রন্ধনশৈলী বিষয়শ্রেণী:জর্ডানী খাবার বিষয়শ্রেণী:লেবাননি রন্ধনশৈলী বিষয়শ্রেণী:সৌদি রন্ধনশৈলী বিষয়শ্রেণী:নোনতা পাই বিষয়শ্রেণী:সিরীয় রন্ধনশৈলী বিষয়শ্রেণী:তাতার রন্ধনশৈলী বিষয়শ্রেণী:ট্যাপাস বিষয়শ্রেণী:ইয়েমেনি রন্ধনশৈলী বিষয়শ্রেণী:পালং শাকের পদ
মালাবল্লী () ভারতের কর্ণাটক রাজ্যের মাণ্ড্য জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬১০ মিটার (২০০১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মালাবল্লি শহরের জনসংখ্যা হল ৩৫,৮০০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে মালাবল্লি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
মার্কোস ক্লাউদিও ফিলিপে কারনেইরো দে মেন্দোনসা (, ; ২৫ ডিসেম্বর ১৮৯৪ – ১৯ অক্টোবর ১৯৮৮; মার্কোস দে মেন্দোনসা নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে গোলরক্ষক হিসেবে খেলেছিলেন।  মার্কোস ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯২২ সাল পর্যন্ত তিনি সর্বমোট ১০ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৯ এবং ১৯২২) অংশগ্রহণ করেছিলেন, যার মধ্যে ১৯১৯ এবং ১৯২২ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।  আন্তর্জাতিক ফুটবল মার্কোস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।  ব্যক্তিগত জীবন মার্কোস ক্লাউদিও ফিলিপে কারনেইরো দে মেন্দোনসা ১৮৯৪ সালের ২৫শে ডিসেম্বর তারিখে ব্রাজিলের কাতাগুয়াসেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮৮ সালের ১৯শে অক্টোবর তারিখে, ব্রাজিলের রিউ দি জানেইরুতে ৯৩ বছর বয়সে তিনি মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল ব্রাজিল  ১৯১৪  ২  ০ ১৯১৬  ২  ০ ১৯১৯  ৪  ০ ১৯২২  ২  ০ সর্বমোট  ১০  ০  তথ্যসূত্র  বহিঃসংযোগ        বিষয়শ্রেণী:১৮৯৪-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:ফুটবল গোলরক্ষক বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক
thumb|270px|right|Adoration of the Magi, এঁকেছেন ফ্লোরেন্সের চিত্রকর জোত্তো দি বোন্দোনে (১২৬৭ - ১৩৩৭)। শিশুর উপরে একটি ধূমকেতু হিসেবে বেথলেহেমের তারা দেখানো হয়েছে, কারণ জোত্তো ১৩০১ সালে হ্যালির ধুমকেতু দেখেছিলেন।  খিস্ট ধর্মের বিশ্বাসমতে বেথলেহেমের তারা (ইংরেজি ভাষায়: Star of Bethlehem) বা ক্রিসমাস তারা যীশু খ্রিস্টের জন্ম সম্পর্কে বাইবেলে বর্ণীত ম্যাজাই বা পণ্ডিত ব্যক্তিদের জানিয়েছিল এবং এই তারাকে অনুসরণ করেই তারা বেথলেহেম শহরে পৌঁছেছিলেন। ম্যাথিউয়ের গসপেলে এই তারার কথা আছে, যেখানে বর্ণীত আছে প্রাচ্যের কয়েকজন পণ্ডিত এই তারা দেখে উদ্বুদ্ধ হয়ে জেরুজালেম যান। সেখানে তারা জুডিয়া সম্রাজ্যের রাজা হেরোদের সাথে দেখা করে জিজ্ঞেস করেন ইহুদিদের রাজার জন্ম কোথায় হয়েছে। হেরোদ মিকাহ-এর বইয়ের একটি বাণীকে ভবিষ্যদ্বাণী হিসেবে বিবেচনা করে তাদেরকে জেরুজালেমের কাছে একটি ছোট্ট গ্রাম বেথলেহেমের পথ দেখিয়ে দেন। তারা ম্যাজাইদেরকে যীশুর বাড়িতে পৌঁছে দেয় এবং সেখানে তারা শিশু যীশুর উদ্দেশ্যে শ্রদ্ধা নিবেদন করে এবং তাকে উপহার সামগ্রী দেয়। এরপর দৈব বাণীর মাধ্যমে পণ্ডিতরা জানতে পারেন যে তাদের হেরোদের কাছে ফিরে যাওয়া ঠিক হবে না, অগত্য তারা ভিন্ন একটি পথ অনুসরণ করে নিজের দেশে ফিরে যান।  অনেক খ্রিস্টান তারাটিকে যীশু বা মেসাইয়া-র জন্ম নির্দেশকারী একটি অলৌকিক ঘটনা হিসেবে দেখেন। অনেক ধর্মবেত্তার মতে এই তারা একটি ভবিষ্যদ্বাণীকে সত্য প্রমাণ করেছে। অন্যদিকে জ্যোতির্বিজ্ঞানীরা তারাটির ভৌত বা প্রাকৃতিক কারণ নির্ণয়ের অনেক চেষ্টা করেছেন। তারা বৃহস্পতি এবং শনি গ্রহের সংযোগ, ধূমকেতু বা অতিনবতারা ইত্যাদির মাধ্যমে এটি ব্যাখ্যার চেষ্টা করেছেন।"Star of Bethlehem." Cross, F. L., ed. The Oxford dictionary of the Christian church. New York: Oxford University Press. 2005  বিখ্যাত অনেক পণ্ডিত আবার ঘটনাটির ঐতিহাসিক সত্যতা নিয়ে প্রশ্ন তুলেছেন। তাদের দাবী হচ্ছে গসপেলের লেখক ম্যাথিউ ধর্মের খাতিরে এই গল্প উদ্ভাবন করেছেন।For example, Paul L. Maier, "Herod and the Infants of Bethlehem", in Chronos, Kairos, Christos II, Mercer University Press (1998), 171; Geza Vermes, The Nativity: History and Legend, London, Penguin, 2006, p22; E. P. Sanders, The Historical Figure of Jesus, 1993, p.85; Aaron Michael Adair, "Science, Scholarship and Bethlehem's Starry Night", Sky and Telescope, Dec. 2007, pp. 26–29 (reviewing astronomical theories).  ক্রিসমাস মৌসুমে নভোথিয়েটারে এই তারা দেখানোটা বেশ জনপ্রিয় হয়ে উঠেছে। যদিও বাইবেলের ভাষ্য অনুযায়ী যীশুর জন্মের অন্তত কয়েক মাস পর পণ্ডিতরা তাকে দেখতে এসেছিলেন।. When the magi arrive, Jesus is a "child" (paidon) in a house, no longer an infant (brephos) in a manger, as when the shepherds arrive in Luke. (Patterson, Dorothy Kelly, Women's Evangelical Commentary: New Testament, p. 20) As he is with his mother, the forty day confinement period prescribed by Jewish law has already passed. এই সাক্ষাতের ঘটনাটি এপিফ্যানি নামক একটি আলাদা অনুষ্ঠানের মাধ্যমে খ্রিস্টানরা উদ্‌যাপন করে। ল্যুকের গসপেলের গবাদি-পশু সংক্রান্ত দৃশ্যটি উপস্থাপন করতে গিয়ে অনেকে তারাটির কথা বলেন যদিও গসপেলটিতে তারা এবং পণ্ডিতদের ভ্রমণের কোন কথা নেই।   তথ্যসূত্র   বিষয়শ্রেণী:খ্রিস্টধর্ম বিষয়শ্রেণী:জ্যোতিষ শাস্ত্র বিষয়শ্রেণী:খ্রিস্টান পরিভাষা
সবুজ কানন স্কুল এন্ড কলেজ হচ্ছে বাংলাদেশের সিরাজগঞ্জ জেলার সিরাজগঞ্জ সদর উপজেলায় অবস্থিত একটি উচ্চ মাধ্যমিক বিদ্যালয় ও কলেজ। বিদ্যালয়টি প্রতিষ্ঠিত হয়েছিলো ১৯৮০ সালে। বিদ্যালয়টি বর্তমানে সিরাজগঞ্জ জেলার সুশিক্ষা'র বাতিঘর নামে সুপরিচিত। বিদ্যালয়টি জেলার ২ শতাধিক বিদ্যালয়ের মধ্যে ২ (দুই) নম্বর পজিশনে রয়েছে। ২০২১ সালে এস.এস.সি এক্সামে বিদ্যালয়টি রাজশাহী বোর্ডে ১০ম স্থান ও সারাদেশে ৭৩তম স্থান অর্জন করে। বিদ্যালয়টির সর্বমোট শিক্ষার্থী সংখ্যা ৩৮০০+ (এর অধিক)    ইতিহাস  ১৯৮০ সালে সিরাজগঞ্জ জেলার শিক্ষার মান বৃদ্ধির উদ্দেশ্যে ডেপুটি কমিশনার মোঃ আজিজুল হক ভূঁইয়া একটি বিদ্যালয় প্রতিষ্ঠা করেন। প্রাইমারি স্কুল প্রতিষ্ঠার মাধ্যমে বিদ্যালয়টির যাত্রা শুরু হয়। পরবর্তীতে, বিদ্যালয়টি ১৯৯৫ সালে নিম্ন-মাধ্যমিক বিদ্যালয়ে উন্নীত হয়। ১৯৯৭ সালে মাধ্যমিক বিদ্যালয়ে উন্নীত হওয়ার পাশাপাশি নাম পরিবর্তিত হয়ে সবুজ কানন উচ্চ বিদ্যালয় হয়। ২০২১ সালে উচ্চ মাধ্যমিক বিভাগ চালু করা হলে বিদ্যালয়ের নাম পরিবর্তন করে সবুজ কানন স্কুল এন্ড কলেজ রাখা হয়।    শিক্ষা কার্যক্রম  বিদ্যালয়টিতে ছেলে-মেয়ে উভয়ের অধ্যয়নের সুযোগ থাকে। বর্তমানে এ বিদ্যালয়ে প্লে থেকে দ্বাদশ শ্রেণি পর্যন্ত শিক্ষাদান করা হয়। মেয়েদের প্রভাতী শাখা এবং ছেলেদের দিবা শাখায় শিক্ষাদান করা হয়।   ইউনিফর্ম   ছেলেদের সাদা শার্ট, নেভী ব্লু প্যান্ট, সাদা কেডস্ এবং কালো বেল্ট।  কলেজের জন্য কালো জুতা।   মেয়েদের Prussian blue কামিজ, কামিজের উপর সাদা ক্রস বেল্ট, কোমরে সাদা বেল্ট, সাদা অ্যাপ্রোন এবং সাদা কেডস্। আইডি কার্ড বাধ্যতামূলক।   ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।    গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।    খেলাধুলা ও বিভিন্ন সাংস্কৃতিক কর্মকাণ্ড  শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।    সহশিক্ষা কার্যক্রম   এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।   ক্লাব কথন   আইসিটি ক্লাব   বিজ্ঞান ক্লাব  বিতর্ক ক্লাব  সংগীত ও নাট্য ক্লাব   অন্যান্য কার্যক্রম   বিশ্বসাহিত্য কেন্দ্র কর্তৃক পরিচালিত বইপড়া কর্মসূচি   বিএনসিসি  গার্লস্ গাইড  স্কাউট  রেড ক্রিসেন্ট    আরো দেখুন   সিরাজগঞ্জ সদর উপজেলা  সিরাজগঞ্জ জেলা  সিরাজগঞ্জ জেলার শিক্ষা প্রতিষ্ঠানের তালিকা   তথ্যসূত্র      বিষয়শ্রেণী:১৯৮০-এ বাংলাদেশে প্রতিষ্ঠিত বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিরাজগঞ্জ জেলার বিদ্যালয় বিষয়শ্রেণী:সিরাজগঞ্জ জেলার মহাবিদ্যালয় বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:সিরাজগঞ্জ সদর উপজেলা
কলসকাঠী জমিদার বাড়ি বাংলাদেশের বরিশাল বিভাগের বরিশাল জেলার বাকেরগঞ্জ উপজেলার একটি ঐতিহাসিক জমিদার বাড়ি।   ইতিহাস  প্রায় তিনশতক আগে এই কলসকাঠী জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা জানকী বল্লভ রায় চৌধুরী। তিনি ছিলেন জমিদার রামাকান্তের পুত্র। আর এই রামাকান্ত ছিলেন গারুড়িয়ার জমিদার। জানকী বল্লভ রায় চৌধুরীরা ছিলেন দুই ভাই। তিনি ছিলেন ছোট। আর বড় ভাই ছিলেন রাম বল্লভ। বড় ভাই ছোট ভাইকে হত্যার পরিকল্পনা করেন। মূলত এই জমিদারির জন্যই এই হত্যার পরিকল্পনা। ছোট ভাই অর্থাৎ জানকী বল্লভ রায় চৌধুরী তার বৌদির মাধ্যমে এই ব্যাপারটি জানতে পারে। পরে রাতের আঁধারে তিনি মুর্শিদাবাদে চলে যান এবং সেখানে নবাবের কাছে এই বিষয়ে বলেন। তখন মুর্শিদাবাদের নবাব তাকে অরংপুর পরগনার জমিদার হিসেবে নিযুক্ত করেন। জমিদারি পেয়ে তিনি কলসকাঠীতে এসে বসতি স্থাপন করেন। আর এইভাবেই কলসকাঠীতে এই জমিদার বাড়িটি প্রতিষ্ঠিত হয়। এখানে ১৩ জন জমিদারের বাস ছিল। আর তাদের আলাদা আলাদা জমিদার বাড়ি ছিল। যারা মূলত এই জমিদার বাড়ির গোড়াপত্তনকারী জানকী বল্লভ রায় চৌধুরীর বংশধর ছিল। তারা এই এলাকার প্রতাপশালী জমিদার ছিলেন। আর ভরপাশা গ্রামের জমিদার ছিলেন মো: রাকিব সিকদার।    বর্তমান অবস্থা  বর্তমানে জমিদার বাড়ির বাড়িগুলো রক্ষণাবেক্ষণের অভাবে প্রায় ধ্বংসপ্রাপ্ত। এখানে কিছু মন্দির আছে সেগুলোও প্রায় ধ্বংসের মুখে।   আরো দেখুন   জমিদার বাড়ি   তথ্যসূত্র   বিষয়শ্রেণী:ঐতিহাসিক স্থান বিষয়শ্রেণী:জমিদার বাড়ি বিষয়শ্রেণী:বাকেরগঞ্জ উপজেলা
ব্যবহার  {{Infobox book series | name             =  | image            = <!-- Example.jpg --> | image_caption    =  | books            =  | author           =  | editors          =  | title_orig       =  | translator       =  | illustrator      =  | cover_artist     =  | country          =  | language         =  | discipline       = <!-- or |genre= --> | publisher        =  | pub_date         =  | english_pub_date =  | media_type       =  | number_of_books  =  | list_books       =  | oclc             =  | preceded by      =  | followed by      =  | website          =  }}   আরও দেখুন
মোলাল্লা পাইওনিয়ার  হল মার্কিন যুক্তরাষ্ট্রের অরেগনের মোলাল্লার স্থানীয় সাপ্তাহিক সংবাদপত্র, যা ১৯১৩ সালে প্রকাশ শুরু হয়েছিল।  পাইওনিয়ার বর্তমানে বুধবার প্রকাশিত হয়।  জানুয়ারী ২০১৩ সালে পেপারটি পাম্পলিন মিডিয়া গ্রুপ কিনেছিল, যা ওরেগনের স্থানীয় সংবাদপত্র যেমন দ্য নিউবার্গ গ্রাফিক এবং দ্য ক্যানবি হেরাল্ডের মালিক।  ২০১৭ পর্যন্ত, কাগজের প্রকাশক ছিলেন স্যান্ডি স্টোরি। জন বাকের জুলাই ২০১৭ সালে সম্পাদকের দায়িত্ব গ্রহণ করেছিলেন; তিনি গত দশক ধরে ক্যানবি হেরাল্ডের সম্পাদক হিসাবেও দায়িত্ব পালন করেছেন।  জুলাই ২০১৭ সালে, ক্রিস্টেন ওহোলার্সকে রিপোর্টার হিসাবে নিয়োগ দেওয়া হয়েছিল।    তথ্যসূত্র     বিষয়শ্রেণী:১৯১৩-এ প্রতিষ্ঠিত প্রকাশনা বিষয়শ্রেণী:পাম্পলিন মিডিয়া গ্রুপ দ্বারা প্রকাশিত সংবাদপত্র
মাহমুদ মসজিদ () সুইডেন এর স্কোন কাউন্টি এর মালমোতে অবস্থিত একটি মসজিদ।  ইতিহাস মসজিদের নির্মাণ কাজ ১৯৯৯ সালে শুরু হয়েছিল। মির্জা মসরুর আহমদ এর দেওয়া শুক্রবার খুতবার সময় ২০১৬ সালের ১৩ মে আনুষ্ঠানিকভাবে মসজিদটি খোলা হয়েছিল এবং মালমো সিটি কাউন্সিল এর চেয়ারপার্সনের উপস্থিতিতে একদিন পর একটি অনুষ্ঠানের মাধ্যমে উদ্বোধন করা হয়েছিল।  স্থাপত্য ২,০০০ মি২ মসজিদ কমপ্লেক্সে দুটি শয়নকক্ষের বাসস্থান, একটি স্পোর্টস হল, অফিস এবং একটি গ্রন্থাগার সহ ৫টি ভবন রয়েছে। মসজিদটিতে দুটি নামাজের হল রয়েছে, একটি পুরুষদের জন্য এবং অন্যটি মহিলাদের জন্য। সব মিলিয়ে, মসজিদটিতে ১,৭০০ জন উপাসকের স্থান সংকুলান হতে পারে। এটি এসইকে ৩৭.৫ মিলিয়ন টাকার মোট ব্যয়ে নির্মিত হয়েছিল।  আরও দেখুন   সুইডেনে আহমদিয়া  স্ক্যান্ডিনেভিয়ার মসজিদের তালিকা  তথ্যসূত্র  বিষয়শ্রেণী:২০১৬-এ সুইডেনে প্রতিষ্ঠিত বিষয়শ্রেণী:মালমোর ভবন এবং স্থাপনা বিষয়শ্রেণী:২০১৬-এ সম্পন্ন মসজিদ বিষয়শ্রেণী:সুইডেনের মসজিদ
হেনরি হ্যারি উড (; জন্ম: ১৪ ডিসেম্বর, ১৮৫৩ - মৃত্যু: ৩০ এপ্রিল, ১৯১৯) কেন্টের ডাটফোর্ডে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৮৮৮ থেকে ১৮৯২ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও সারের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। ডানহাতে ব্যাটিংয়ের পাশাপাশি সময়ে-সময়ে দলের প্রয়োজনে ডানহাতে মিডিয়াম বোলিংয়ে পারদর্শীতা দেখিয়েছেন ‘হ্যারি’ ডাকনামে পরিচতি হেনরি উড।   প্রথম-শ্রেণীর ক্রিকেটে অংশগ্রহণ  ১৮৭৬ থেকে ১৯০০ সময়কালে ঘরোয়া প্রথম-শ্রেণীর ক্রিকেটে কেন্ট ও সারের পক্ষে খেলেছেন। টেস্টের তুলনায় প্রথম-শ্রেণীর ক্রিকেটেই অধিক সফলতা পেয়েছেন হেনরি উড।  ডিসেম্বর, ১৮৫৩ সালে কেন্টের ডাটফোর্ডে হেনরি উডের জন্ম। ডাটফোর্ড গ্রামার স্কুলে অধ্যয়নকালেই তিনি তার ক্রিকেট প্রতিভা সর্বসমক্ষে তুলে ধরেন। ১৮৭৭ সালে আয়ারল্যান্ডের টুলামোরের সেন্ট স্টানিসলাস কলেজে পেশাদারী ক্রিকেটে জড়িয়ে পড়েন। এরপর ক্যাটফোর্ড ব্রিজ ও কেন্টের ডোভারে খেলেন।  ৮ জুন, ১৮৭৬ তারিখে কেন্টের পক্ষে প্রথম-শ্রেণীর ক্রিকেটে অভিষেক ঘটে হেনরি উডের। দুই ক্যাচ ও তিনটি স্ট্যাম্পিংয়ের সাথে নিজ নামকে জড়ান। এছাড়াও ব্যাট হাতে ১২ ও ১৩ রান তুলেছিলেন। কেন্টের পক্ষে সর্বমোট নয় খেলায় অংশ নিয়ে ৫.১৪ গড়ে ৭২ রান করলেও ১২ ক্যাচ এবং ছয়টি স্ট্যাম্পিং করেছিলেন। ক্রিকেটের বাইরে গ্রীনিচের প্রকৌশলী প্রতিষ্ঠানে কাজ করতেন।  সারের পক্ষে সর্বাপেক্ষা সফলতা পেয়েছেন। শীতকালে স্ট্রেদাম ক্রিকেট গ্রাউন্ডে অনুষ্ঠিত খেলার মাধ্যমে দলে অন্তর্ভূক্তিতে যোগ্যতা করেন। ১৯ মে, ১৮৮৪ তারিখে সফরকারী অস্ট্রেলিয়া একাদশের বিপক্ষে সারে দলের অভিষেক পর্ব সম্পন্ন হয়। ফ্রেড স্পফোর্থের বলে শূন্য রান লাভ করেন। তবে, দ্বিতীয় ইনিংসে পাঁচ রান তুলেছিলেন।  ১৩ আগস্ট, ১৮৮৮ তারিখে টেস্ট অভিষেক ঘটে হেনরি উডের।   মূল্যায়ন  ১৮৯১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন তিনি।  সমগ্র খেলোয়াড়ী জীবনে প্রথম-শ্রেণীর ক্রিকেটে ব্যাটিং গড় মাত্র ১৬.৯৪ হলেও খেলোয়াড়ী জীবনের শেষ দুই টেস্ট ইনিংসে ৫৯ ও অপরাজিত ১৩৪ রান তোলার সুবাদে টেস্টের ব্যাটিং গড় ৬৮.০০ ছিল। পরিসংখ্যানগতভাবে তার গড় যে-কোন ইংরজে টেস্ট খেলোয়াড়ের তুলনায় শীর্ষে। তবে, বিশ ইনিংসের আদর্শ মানদণ্ডে এ তালিকা থেকে তাকে বাদ দেয়া হয়।   তথ্যসূত্র    বহিঃসংযোগ         আরও পড়ুন     বিষয়শ্রেণী:১৮৫৩-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংরেজ উইকেট-রক্ষক বিষয়শ্রেণী:ইংরেজ ক্রিকেট আম্পায়ার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:প্লেয়ার্স অব দ্য সাউথের ক্রিকেটার বিষয়শ্রেণী:সারের ক্রিকেটার বিষয়শ্রেণী:উইকেট-রক্ষক
সৈয়দ সাজিদ শাহ (জন্ম ১৯ অক্টোবর, ১৯৭৪) হচ্ছেন  একজন  পাকিস্তানি প্রথম-শ্রেণীর ক্রিকেটার। একজন ডানহাতি ফাস্ট-মিডিয়াম বোলার।  ১৯৯৩/৯৪ সালে আত্মপ্রকাশ করেন এবং তারপর থেকে   প্রথম-শ্রেণীর খেলায় ৫০০ টিরও বেশি উইকিকেট নিয়েছেন।২০০২ সালে একটি ঘরোয়া একদিনের ম্যাচে বল অবৈধ প্রভাব বিস্তার করা জন্য পিসিবি তাকে জরিমানা করে ছিল। তিনি পরে একজন অভিনেতা হয়ে ওঠেন এবং এখন হাইসাম হোসেনের ১৯৭১ ভিত্তিক নাটক জো বিছার গায়েতে কাজ করছেন।   তথ্যসূত্র  বহিঃসংযোগ    বিষয়শ্রেণী:পাকিস্তান ন্যাশনাল শিপিং কর্পোরেশনের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পেশাওয়ারের ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার বিষয়শ্রেণী:অ্যাবোটাবাদের ক্রিকেটার বিষয়শ্রেণী:পেশাওয়ার প্যান্থার্সের ক্রিকেটার বিষয়শ্রেণী:মর্দান থেকে আগত ক্রিকেটার
জাকিরুল্লাহ খান (; জন্ম: ৩ এপ্রিল, ১৯৬৩) উত্তর-পশ্চিম সীমান্ত প্রদেশের বান্নু এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে পেশাওয়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জাকির খান।   খেলোয়াড়ী জীবন  ১৯৮২-৮৩ মৌসুম থেকে ১৯৯২-৯৩ মৌসুম সাল পর্যন্ত জাকির খানের প্রথম-শ্রেণীর খেলোয়াড়ী জীবন চলমান ছিল। দীর্ঘকায় ও শক্তি-মজবুত গড়নের ডানহাতি সিমার হিসেবে খেলতেন।  সমগ্র খেলোয়াড়ী জীবনে দুইটিমাত্র টেস্ট ও সতেরোটি একদিনের আন্তর্জাতিকে অংশগ্রহণ করেছেন জাকির খান। ২২ মার্চ, ১৯৮৬ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ৯ ডিসেম্বর, ১৯৮৯ তারিখে শিয়ালকোটে সফরকারী ভারত দলের বিপক্ষে সর্বশেষ টেস্টে অংশ নেন তিনি।  ১৯৮৫-৮৬ মৌসুমে অনেকটা বিস্ময়করভাবেই শ্রীলঙ্কা গমনার্থে তাকে জাতীয় দলে রাখা হয়। কলম্বোয় অনুষ্ঠিত অভিষেক খেলায় কিছুটা সফলতার স্বাক্ষর রেখেছিলেন। প্রথম ইনিংসে ৩/৮০ ও দ্বিতীয় ইনিংসে ০/৭০ বোলিং পরিসংখ্যান গড়েন। এরপর থেকেই একদিনের দলে আসা-যাওয়ার পালায় থাকতেন। এ পর্যায়ে তিনি ইনিংসের শেষদিকে ব্যাট হাতে নিয়ে বেশ কার্যকরী ব্যাটিংশৈলী প্রদর্শন করেছিলেন। দ্বিতীয় টেস্টেও তিনি অপ্রত্যাশিতভাবে খেলার জন্যে মনোনীত হন। ১৯৮৯-৯০ মৌসুমে শিয়ালকোটে সফরকারী ভারতের বিপক্ষে খেলার সুযোগ পেলেও তেমন সফলতা পাননি।   অবসর  ১৯৯২ সালে ক্রিকেট খেলা থেকে অবসর গ্রহণ করেন। এরপর থেকেই পাকিস্তান ক্রিকেট বোর্ডে গণমাধ্যম ব্যবস্থাপক ও পরবর্তীতে সম্পাদকের দায়িত্ব পালন করেছেন। বর্তমানে তিনি পিসিবি কর্তৃক ঘরোয়া ক্রিকেট পরিচালকের দায়িত্বে রয়েছেন।Imran skips conclave for leisure trip, Express Tribune   পরিসংখ্যান  ওডিআইয়ে ম্যান অব দ্য ম্যাচ ক্রমিকপ্রতিপক্ষমাঠতারিখঅবদানফলাফল ১ নিউজিল্যান্ড আরবাব নিয়াজ স্টেডিয়াম, পেশাওয়ার ১২ নভেম্বর, ১৯৮৪ ডিএনবি; ৮-২-১৯-৪  ৪৬ রানে বিজয়ী।   তথ্যসূত্র    আরও দেখুন   মনজুর এলাহী  মুফাসির-উল-হক  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তর অঞ্চলের (পাকিস্তান) ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:পাকিস্তান স্টারলেটসের ক্রিকেটার বিষয়শ্রেণী:পেশাওয়ারের ক্রিকেটার বিষয়শ্রেণী:পশতু ব্যক্তি বিষয়শ্রেণী:পাকিস্তানি ক্রিকেট প্রশাসক বিষয়শ্রেণী:খাইবার পাখতুনখোয়া থেকে আগত ক্রিকেটার বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
ম্যাথু "ম্যাট" রেহোলডট (জন্ম: অক্টোবর ৭, ১৯৮৭) হলেন একজন মার্কিন পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে এইডেন ইংলিশ নামে কুস্তি করেন।   তথ্যসূত্র    বহিঃসংযোগ          বিষয়শ্রেণী:১৯৮৭-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:মার্কিন মঞ্চ অভিনেতা বিষয়শ্রেণী:কলম্বিয়া কলেজ শিকাগোর প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:লস গেরেরো বিষয়শ্রেণী:ইলিনয়ের পেশাদার কুস্তিগির বিষয়শ্রেণী:শিকাগোর ক্রীড়াব্যক্তিত্ব বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:এনএক্সটি ট্যাগ টিম চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির